ฮเยรี รักนี้มีไว้เพื่อเธอ เป็นละครโทรทัศน์เกาหลีใต้ปี 2024 เขียนบทโดย ฮัน กา-รัม กำกับร่วมโดย จ็อง จี-ฮย็อน และฮัน ซ็อก-ว็อน นำแสดงโดยชิน ฮเย-ซ็อน อี จิน-อุก คัง ฮุน โจ ฮเย-จู และ ละครเรื่องนี้เล่าถึงเรื่องราวของผู้หญิงคนหนึ่งที่พัฒนาบุคลิกใหม่ขึ้นมา ออกอากาศทางช่อง ENA ตั้งแต่วันที่ 23 กันยายน ถึง 29 ตุลาคม 2024 ทุกวันจันทร์และอังคาร เวลา 22:00 น. (เวลามาตรฐานเกาหลี) และสามารถรับชมแบบ สตรีมมิง ได้ทาง จินนี่ทีวี รวมถึงทาง วีกิ ในบางภูมิภาค เรื่องย่อ บอกเล่าเรื่องราวของ จูอึนโฮ (รับบทโดย ชิน ฮเย-ซ็อน) ผู้ประกาศข่าวสาวผู้แสนเย็นชา ที่ในวัยเด็กเธอพบกับเหตุการณ์สุดสะเทือนใจที่น้องสาวได้หายตัวไปอย่างลึกลับ และเมื่อโตขึ้นก็ไม่สามารถรักษาความสัมพันธ์ 8 ปี กับ จองฮยอนโอ (รับบทโดย อี จิน-อุก) แฟนหนุ่มผู้ประกาศข่าวเอาไว้ได้ เรื่องราวต่าง ๆ ที่กระทบกระเทือนจิตใจ สั่งสมจนทำให้อึนโฮป่วยเป็นโรคหลายอัตลักษณ์ (Dissociative Identity Disorder) และสร้างอีกหนึ่งตัวตนที่แตกต่างจากเธออย่างสิ้นเชิงขึ้นมาในชื่อ จูฮเยรี หญิงสาวร่าเริง จิตใจดี ที่ความน่ารักสดใสทำให้ คัง จู-ย็อน (รับบทโดย คัง ฮุน) ผู้ประกาศข่าวหน้าใหม่ หลงรักฮเยรีตั้งแต่แรกพบ นักแสดงและตัวละคร ตัวละครหลัก ชิน ฮเย-ซ็อน รับบทเป็น จูอึนโฮ / จูฮเยริ คิมชีอึน รับบทเป็น จูฮเยริ ในวัยเด็ก จู อึน-โฮ ผู้ประกาศข่าวโนเนมที่ทำงานมา 14 ปี แต่ยังไม่สามารถสร้างชื่อเสียงได้ จนมีคำพูดติดตลกเกี่ยวกับเธอว่า 'ถ้าหกล้มจะเจ็บถึงจมูก' และยังคงเจ็บปวดจากการเลิกรากับแฟนหนุ่มที่คบกันมานานอย่าง ฮยอนโอ จู ฮเย-ริ บุคลิกอีกด้านหนึ่งของอึนโฮ เป็นนักเรียนทุนและพนักงานดูแลที่จอดรถที่มีมุมมองเชิงบวกสุดขีด ลี จิน-วุก รับบทเป็น จองฮยอนโอ มุน อู-จิน รับบทเป็น จองฮยอนโอ ในวัยเด็ก ผู้ประกาศข่าวชื่อดังและอดีตแฟนของอึนโฮ เขากลายเป็นดาวเด่นทันทีหลังเข้าทำงาน ด้วยความสามารถที่หลากหลายจนได้ฉายาว่า 'ชายที่ทำได้ทุกอย่าง' แต่ด้วยนิสัยเอื้อเฟื้อเผื่อแผ่กับคนรอบข้าง (ยกเว้นแฟนสาว) ทำให้เขามักมีปากเสียงกับอึนโฮบ่อยครั้ง คัง ฮุน รับบทเป็น คังจูยอน จบการศึกษาจากโรงเรียนนายร้อยทหารเกาหลี แต่กลายมาเป็นผู้ประกาศข่าวตามคำขอของพี่ชายที่เสียชีวิต เป็นชายหนุ่มที่ดูสะอาดสะอ้านแต่ไม่ค่อยเข้าสังคม โจ ฮเย-จู รับบทเป็น แบคฮเยยอน ผู้ประกาศข่าวรุ่น MZ ที่แอบรักจูยอนข้างเดียวมานาน 3 ปี และมีความอ่อนไหวต่อความเหงา รับบทเป็น มุนจีอน ชายหนุ่มที่แอบชอบอึนโฮ มีนิสัยขี้เล่นเหมือนเพื่อน แต่ก็จริงใจและตรงไปตรงมา ตัวละครสมทบ ฟิล่า ลี รับบทเป็น มุนซูจอง ลูกพี่ลูกน้องของฮยอนโอที่ทำงานเป็นนักเขียนอิสระให้กับรายการวัฒนธรรม จอน แบ-ซู รับบทเป็น คิมชิน หัวหน้าทีมฝ่ายผู้ประกาศข่าว เป็นรุ่นพี่ในมหาวิทยาลัยของอึนโฮและฮยอนโอ ที่มักพูดจาตรงไปตรงมาแบบไม่อ้อมค้อม คิม แท-ริน รับบทเป็น ชิมจินฮวา ผู้ประกาศข่าวรุ่น MZ ที่เป็นรุ่นน้องของอึนโฮและฮยอนโอ เธอเป็นที่โปรดปรานของหัวหน้าสำนักข่าวและคุกคามตำแหน่งของอึนโฮ การผลิต การพัฒนา ซีรีส์เรื่องนี้กำกับร่วมโดย จอง จี-ฮยอน ผู้กำกับ Search: WWW (2019), You Are My Spring (2021), Twenty-Five Twenty-One (2022) และ Lies Hidden in My Garden (2023) พร้อมด้วย ฮอ ซอกวอน และเขียนบทโดย ฮัน การัม ผู้เขียน When the Weather Is Fine (2020) ซีรีส์ได้รับการวางแผนโดย KT Studio Genie และร่วมผลิตโดย สตูดิโอ ดรากอน และ สตูดิโอฮิม การคัดเลือกนักแสดง ในเดือนมกราคม 2024 ชิน ฮเย-ซ็อน ได้รับรายงานว่าจะรับบทเป็นจูอึนโฮ ตัวละครหญิงนำของซีรีส์เรื่องนี้ ในเดือนถัดมา ลี จิน วุก มีรายงานว่าจะรับบทนำชายของซีรีส์ และอยู่ระหว่างการพิจารณาในขณะนั้น ส่วน คัง ฮุน มีรายงานว่าได้รับบทนำอีกคนหนึ่งของซีรีส์ในเดือนพฤษภาคม ในเดือนมิถุนายน 2024 ได้รับการยืนยันว่า ชิน ฮเย-ซ็อน, ลี จิน วุก และ คัง ฮุน จะร่วมแสดงในซีรีส์เรื่องนี้ ขณะที่ โจ ฮเย-จู ได้รับการยืนยันในเดือนถัดมา การถ่ายทำ การถ่ายทำหลักเริ่มต้นในช่วงกลางเดือนพฤษภาคม 2024 การเผยแพร่ ฮเยรี รักนี้มีไว้เพื่อเธอ มีกำหนดออกอากาศในช่วงครึ่งหลังของปี 2024 ทาง จีนี่ทีวี และ ENA ENA ยืนยันวันและเวลาออกอากาศของซีรีส์ โดยจะเริ่มในวันที่ 23 กันยายน 2024 ทุกวันจันทร์และอังคาร เวลา 22:00 น. (เวลามาตรฐานเกาหลี) นอกจากนี้ ซีรีส์ยังสามารถรับชมได้ทาง วีกิ